
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/350/19.09.2006 

	
	
	


A  V  I  Z

asupra propunerii legislative pentru modificarea şi completarea Legii nr. 571/2003 de aprobare a Codului Fiscal, Camera Deputaţilor fiind Cameră decizională (PLx 615/03.07.2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă pentru modificarea şi completarea Legii nr. 571/2003 de aprobare a Codului Fiscal, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat propunerea legislativă în şedinţa din 19 septembrie 2006.


            Propunerea legislativă vizează modificarea alin. (1) al art. 284 din Legea nr. 571/2003 privind Codul fiscal, cu modificările şi completările ulterioare, intervenţia legislativă constând în scutirea veteranilor de război de impozitul asupra terenurilor primite conform dispoziţiilor Legii nr. 44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, precum şi pentru terenurile retrocedate potrivit reglementărilor referitoare la fondul funciar, motivat de faptul că această categorie de persoane beneficiază de pensii mici, având un nivel de trai scăzut.

          Senatul a respins propunerea legislativă în şedinţa din 29 iunie 2006.


În urma dezbaterilor, membrii Comisiei pentru politică economică, reformă şi privatizare au hotărât cu  unanimitate de voturi respingerea propunerii legislative.
                PREŞEDINTE,


         Mihai Tudose

         SECRETAR






    Vasile Cosmin Nicula

                                                                                                                       










Consilier 









        Alina Hodivoianu 

